
	PJESA 1: PËRMBLEDHJE EKZEKUTIVE (maksimumi 2 faqe)

	PËRKUFIZIMI I PROBLEMIT
[bookmark: PerkufizimProblemi]Cili është problemi në shqyrtim dhe cilat janë shkaqet e tij? Jepni arsyet e nevojës së ndërhyrjes së qeverisë. (jo më shumë se 7 rreshta) 
Gjatë zbatimit të ligjit, krahas efekteve pozitive në drejtim të përparimit të proceseve kalimtare të pronësisë, janë evidentuar edhe një sërë problematikash që lidhen kryesisht me përfundimin e proceseve të legalizimit të ndërtimeve pa leje, si dhe me mbylljen e procedurave përkatëse dhe pajisjen e subjekteve me dokumente pronësie. Gjatë aplikimit të ligjit kanë dalë probleme, qe lidhen me paqartësi dhe boshllëqe ligjore që kërkojnë adresim dhe korrigjim, për ta bërë kuadrin ligjor më funksional dhe më të qartë për institucionet dhe qytetarët.Në kuadër të përpjekjeve për rritjen e efektshmërisë dhe përmbylljen në kohë të procedurave administrative të këtyre proceseve kalimtare, lind nevoja për ndërhyrje nëpërmjet ndryshimeve dhe përmirësimeve ligjore. Këto ndërhyrje synojnë arritjen e objektivave brenda afateve të përcaktuara ligjore, si dhe forcimin e sigurisë juridike të pronësisë në Shqipëri.Në këtë kontekst, ndërhyrja e qeverisë konsiderohet e domosdoshme, pasi përmes propozimit të projektligjit synohet përshpejtimi i përmbylljes së procedurave administrative për pajisjen e subjekteve me dokumente pronësie, duke garantuar kështu siguri juridike më të lartë mbi pronën. Ndërhyrja e qeverisë përmes ndryshimit të ligjit nr. 20/2020 në procesin e legalizimit të ndërtimeve pa leje zakonisht lidhet me disa arsye kryesore ekonomike, sociale dhe administrative:
1. Përshpejtimi i procesit të legalizimit
Ndryshimet ligjore synojnë ta thjeshtojnë dhe përshpejtojnë këtë proces, duke u dhënë qytetarëve më shpejt certifikatat e pronësisë.
2. Zgjidhja e pasigurive pronësore
Shumë ndërtime pa leje janë përdorur për banim prej vitesh, por pa status të qartë juridik. Ndërhyrja synon të sigurojë të drejtat e pronësisë për këta qytetarë dhe të shmangë konfliktet ligjore.
3. Integrimi në planifikimin urban
Ndërtesat informale shpesh nuk përputhen me planet urbanistike. Ndryshimi i ligjit ndihmon në integrimin e tyre në planet rregulluese, duke mundësuar zhvillim më të kontrolluar të territorit.
4. Rritja e të ardhurave për shtetin
Legalizimi sjell përfitime fiskale, si pagesa tarifash, taksash dhe regjistrimi i pronave në sistemin tatimor, duke zgjeruar bazën e të ardhurave publike.
5. Përmirësimi i infrastrukturës dhe shërbimeve
Me legalizimin, këto zona mund të përfitojnë investime publike (rrugë, ujë, energji, kanalizime), pasi tashmë njihen zyrtarisht dhe mund të planifikohen më mirë.
6. Ulja e informalitetit
Ndërhyrja synon të reduktojë ekonominë informale dhe ndërtimet e paligjshme në të ardhmen, duke vendosur rregulla më të qarta dhe mekanizma kontrolli.
7. Harmonizimi me zhvillimet sociale dhe demografike
Ligji përshtatet me realitetin në terren, ku shumë familje kanë ndërtuar për nevoja jetese. Ndryshimet synojnë të balancojnë ligjin me këto realitete sociale.
Në thelb, ndryshimi i ligjit nr. 20/2020 synon të krijojë një ekuilibër midis zbatimit të ligjit, mbrojtjes së interesit publik dhe zgjidhjes së problemeve të trashëguara nga ndërtimet informale.

	OBJEKTIVAT
[bookmark: Objektivat]Cilat janë objektivat dhe rezultatet e synuara të propozimit? (jo më shumë se 7  rreshta)
Ndryshimet e propozuara në Ligjin nr. 20/2020 për përfundimin e proceseve kalimtare të pronësisë, sidomos në lidhje me procesin e legalizimit, synojnë disa objektiva kryesore dhe rezultate konkrete:
· Përshpejtimi i legalizimit: Të mbyllen sa më shpejt dosjet e mbetura të ndërtimeve informale pas vitit 1991 si dhe ato perpara viteve 90. 
· Thjeshtimi i procedurave: Ulja e burokracisë dhe shkurtimi i hapave administrativë për qytetarët. 
· Rritja e sigurisë juridike: Pajisja e qytetarëve me dokumente pronësie të qarta dhe të regjistruara. 
· Koordinimi institucional: Përmirësimi i bashkëpunimit mes institucioneve si Agjencia Shtetërore e Kadastrës dhe njësive vendore dhe AZHT. 
Rezultatet qe synohen te arrihen nepermjet këtyre ndryshimeve ligjore lidhen me:
· Përfundimi i procesit të legalizimit brenda një afati të përcaktuar ligjor. 
· Rritja e numrit të pronave të regjistruara në regjistrin kadastral. 
· Ulja e konflikteve pronësore dhe e pasigurive ligjore. 
· Formalizimi i ekonomisë përmes përfshirjes së pasurive informale në sistemin fiskal. 
· Lehtësimi i zhvillimit urban dhe planifikimit territorial. 
Në thelb, ndryshimet synojnë ta mbyllin një proces të gjatë tranzitor duke e bërë më efikas, më transparent dhe më të drejtë për qytetarët që presin legalizimin e pronave të tyre.


	OPSIONET E POLITIKAVE
Cilat janë opsionet kryesore të politikave? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme.  (jo më shumë se 7 rreshta)
Opsionet e mëposhtme janë vlerësuar në funksion të arritjes së objektivave të politikave:
Opsioni  i përzgjedhur – Ndryshimi i ligjit nr.20/2020 ”Për përfundimin e proceseve kalimtare të pronësisë në RSH”;	
Opsioni i përzgjedhur: Ndryshimi i ligjit nr.20/2020 “Për perfundimin e proceseve kalimtare të pronësisë në RSH”, është një nga opsionet e analizuara duke qenë se problemi ka karakter legjislativ. Sipas këtij opsioni problematikat adresohen përmes kryerjes së ndryshimeve të nevojshme në ligjin në fuqi. Ky është opsioni i preferuar dhe është një mjet i mjaftueshëm dhe i përshtatshëm, pasi përmes tij arrihen objektivat dhe adresohen problemet që diktojnë nevojën për ndërhyrje Edhe nga pikëpamja e teknikës legjislative ky opsion është opsioni i preferuar për shkak se nuk parashikohet të kryhen ndryshime që prekin më shumë se 50% të dispozitave të ligjit. 


	ANALIZA E NDIKIMEVE
Cilat janë ndikimet e opsionit të preferuar? Kjo duhet të përshkruajë ndikimet në mënyrë sasiore  (monetare) dhe cilësore (narrative) mbi buxhetin dhe grupet e tjera të prekura. (jo më shumë se 7 rreshta)
Opsioni i përzgjedhur garanton realizimin e objektivave të synuara që lidhen me:
· Pëshpejtimin e proceseve kalimtare të pronësisë dhe përmbylljen e tyre sipas afateve ligjore; 
· Ekzistencen e një sistemi të regjistrimit të paluajtshëm që garanton sigurinë juridike dhe transparencën, finalizimin e të drejtave të pronësisë, respektimin e tyre dhe ushtrimin e pritshmërive legjitime  të subjekteve te së drejtës;
· Përmirësimi i situatës juridike të pronësisë në vend; 
· Rritje e besimit të qytetareve tek autoritetet publike dhe avancim në uljen e korrupsionit;
· Përmirësim i klimës së biznesit dhe thithje e investime të huaja duke qenë se situata juridike e pronësisë do të përmirësohet dhe do të garantojmë më shumë siguri juridike; 


	ARSYETIMI I OPSIONIT TË PREFERUAR 
Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare. (jo më shumë se 7 rreshta)
Opsioni i zgjedhur është opsioni që parashikon ndryshimin e ligjit nr.20/2020 “Për përfundimin e proceseve kalimtare të pronësisë në RSH”. Ky është parë si opsioni i preferuar, pasi nëpërmjet ndryshimit dhe shtimit të dispozitave të reja do të bëhej i mundur adresimi i problematikave me qëllim përmirësimin e  rregullave dhe procedurave të legjislacionit aktual për përfundimin e proceseve kalimtare të pronësisë në RSH, duke pasur në fokus nga njëra anë interesin e qytetarëve për të zgjidhur njëherë e përgjithshmonë pronësinë mbi pasuritë e ndërtuara pa leje , dhe regjistrimin e tyre në regjistrin kadastral, si dhe  garantimin e sigurisë juridike nga autoritetet publike në lidhje me cështjen e pronësisë. Ndikimet pozitive shtrihen mbi qytetarët dhe bizneset përmes formalizimit të titujve të pronësisë, regjistrimit të tyre në regjistrat kadastral, rritjes së sigurisë juridike dhe mundësisë së rritjes në qarkullimin civil të këtyre pasurive, si dhe mbi administratën publike duke garantuar cilësi e siguri në çështjen e pronave. Ndryshimet sjellin përshpejtim të legalizimeve, rritje të sigurisë së pronës dhe përmirësim të administrimit të pronave, pa kosto shtesë për buxhetin e shtetit.
Edhe nga pikëpamja e teknikës legjislative ky opsion është opsioni i preferuar për shkak se nuk parashikohet të kryhen ndryshime që prekin më shumë se 50% të dispozitave të ligjit. Ndryshimi i dispozitave aktuale ose shtimi i dispozitave të reja është një mjet i mjaftueshëm dhe i përshtatshëm për adresimin e problemit dhe arritjen e objektivave, pasi problematikat e evidentuara mund të adresohen më së miri me ndryshimet në dispozitat e ligjit në fuqi dhe përfshirjes së dispozitave të reja ku shihet e nevojshme. Duke qenë se ndërhyrja nuk lidhet me krijimin e një marrëdhënie të re juridike dhe as me rregullimin e një marrëdhënieje për të cilën nuk ka tashmë një kuadër rregullator, ky opsion vlerësohet si opsioni i preferuar. 
     
Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë – Te plotesohet nese eshte e mundur):

	KONSULTIMI
Jepni një përmbledhje të çdo konsultimi të kryer (me kë dhe si jeni konsultuar? (jo më shumë se 5 rreshta - te plotesohet nese eshte kryer konsultimi publik)
Projektligji i është nënshtruar konsultimin dhe bashkepunimit paraprak institucional, por ende nuk i është nënshtruar procesit  të konsultimit publik. 

	ZBATIMI DHE MONITORIMI
[bookmark: ZbatimiMonitorimi]Si do të organizohen zbatimi dhe monitorimi?(jo më shumë se 5 rreshta)
Zbatimi dhe monitorimi i këtij ligji do të realizohet nëpërmjet menakizmave të kontrollit/auditimit të brendshëm të Agjencisë Shtetërore të Kadastrës, nëpërmjet kontrolleve tematike apo sporadike, si dhe raportimeve periodike në lidhje me realizimin e proceseve administrative dhe ecurinë e tyre. Përveç kontrollit të brendshëm do të realizohet edhe nëpërmjet mekanizmave të mbikqyrjes së jashtme të kontrollit, përmes auditimeve dhe raportimeve periodike. 

Tabelë: Vlera aktuale neto në total e çdo opsioni  (Te plotesohet nese informacioni eshte i mjaftueshem) 

	Opsioni
	Vlera aktuale në milionë lekë
	Vlera aktuale neto në milionë lekë

	
	Kosto
	Përfitimi
	

	Opsioni 1
	0
	0
	0

	Opsioni 2
	0 
	0
	0 

